title: Sant-Yagu-an-Enez
text: Sant-Yagu-an-Enez  a zo ur gumun eus Breizh e Kanton Plouvalae e departamant Aodoù-an-Arvor.
  
  Istor 
  Dont a ra anv ar barrez eus hini ar sant brezhon Yagu.
  Sant-Yagu-an-Enez a vez graet eus ar gumun e brezhoneg, ha neket Sant-Yagu-ar-Mor e-giz ar galleg, rak e-pad pell e oa un enezenn anezhi. Staget e voe-hi tamm-ha-tamm ouzh an douar-bras, gant an traezh berniet a bep tu d'ar roudour, e bae an Argenon ha hini Beaussais. E-pad pell e reas Santyaguiz l'Isle (an Enez) eus o c'humun, hag el lec'hanvadurezh e chom roudoù eus ar mare-se, da skouer le Chef de l'Isle, ar gêriadenn e penn pellañ ar gourenez.
  Eviti da vezañ enkelc'hiet gant eskopti Sant-Maloù e oa stag ouzh eskopti Dol 
  Landoag, pe Landouar (?) e oa anv ar barrez a-raok donedigezh an daou vreur Yagu ha Gwezhenneg, menec'h a Vro-Gembre, a ziazezas ur manati eno er  kantved.
  878 : devet ar manati gant an Normaned
  1008 : adsavet an abati
  1790 : savet ur gumun anvet Isle-Jacut ha goude Port-Jacut.
  1873 : anvet  Saint-Jacut-de-la-Mer.
  
  E penn kentañ an  kantved e oa Sant-Yagu ur porzh pesketaerezh a-bouez, evit ar brizhilli dreist-holl. E 1930 e oa an eil porzh brasañ e departamant Aodoù-an-Hanternoz. 
  Diwar ar mor e veve tud ar gumun, ha daoust dezho bezañ o chom en ur c'hourenez e oa dishañval-mat o zemz-spered diouzh hini tud an trowardroioù. Lod kontadennoù dastumet er c'horn-bro gant Paul Sébillot zo enno fentigelloù diwar-goust Santyaguiz.
  En deiz a hiziv ez eo Sant-Yagu ul lec'h touristel, perc'hennet muioc'h-mui gant tud eus an diavaez, e-kreiz Aod an Emrodez. Beg ar Cheved, traezhenn ar Rougerais hag an Enez Vihan eo al lec'hioù muiañ-gweladennet.
  
  Brezel-bed kentañ  
   41 gwaz a gollas o buhez abalamour d'ar brezel hervez monumant ar re varv, d.le. 3,66 % ag ar boblañs hervez an niveradeg bet graet e 1911.
  
  Eil Brezel-bed 
   Mervel a reas 20 den eus ar gumun abalamour d'ar brezel.
  
  Trevadennoù 
   Brezel Indez-Sina: ur milour a varvas e 1949.
  
  Monumantoù ha traoù heverk 
   Iliz katolik Sant Yagu.
   Monumant ar re varv.
  
  Douaroniezh
  
  Emdroadur ar boblañs 1962-2006
  
  Melestradurezh
  
  Tud
  
  Kêrioù gevellet
  
  Liammoù diavaez
  
  Notennoù ha daveoù 
  
  Kumunioù Aodoù-an-Arvor